***1.*** ***Кратка обобщена информация за осъществената контролна дейност за месец септември 2019 г. и резултати от извършената контролна дейност.***

През месец септември 2019 г. служителите от „Контрол и охрана“ в дирекциите на националните паркове са извършили 465 броя проверки на 177 обекта. Проверките осъществени по време на ежедневните обходи в поверените охранителни участъци, вписани в дневниците на парковата охрана са 1634 броя. Съставени са 37 броя актове за установяване на административни нарушения (АУАН) и са дадени 5 предписания. Издадени са 21 броя наказателни постановления.

***2. Акценти от извършената през месеца контролна и административно наказателна дейност.***

**2.1. НП „Пирин“**

Във връзка с осъществяване на контролната дейност на територията на Национален парк „Пирин“ за месец септември 2019 г., служителите паркова охрана са извършили общо 192 броя проверки на обекти, собственици, ползватели, посетители и паркова инфраструктура, за които са съставени предупредителни и констативни протоколи с общ характер.

Текущите проверки по време на ежедневните обходи в поверените на служителите охранителни участъци, вписани в *Дневника на служителя парковата охрана* са 361 броя.

През отчетния период е съставен е 1 брой констативен протокол за установяване на административно нарушение срещу известен нарушител за незаконна паша извън определените по разрешително места и паша без пастир. Стартирана е административно- наказателна преписка и предстои да бъде съставен акт за установено административно нарушение. През месеца е издадено 1 брой наказателно постановление.

За извършените 192 броя проверки за отчетния период, са съставени 190 броя констативни протоколи, 1 брой – предупредителен и 1 брой констативен протокол за установяване на административно нарушение.

През месеца са извършени общо 83 броя извънредни проверки (съставени констативни протоколи) по заповеди на директора на НП „Пирин“. От тях най-голям брой са констативните протоколи (70 броя констативни протоколи) за осъществени проверки по Заповед № РД-83/29.07.2019г. на директора на Д“НП Пирин“, на основание на Заповед № РД-586/24.07.2019г. на министъра на околната среда и водите за извършени проверки/инструктажи на собственици, ползватели и посетители във връзка с утежнената епизоотична обстановка в страната, предвид регистрираните случаи на африканска чума по дивите прасета.

Във връзка с упражняване на контрол по Заповед № РД-26/01.03.2018 г. за недопускане на незаконна сеч са съставени 9 броя констативни протоколи. В изпълнение на Заповед № РД- 86/07.08.2019 г. са извършени проверки по отношение на ползвателите на паша и са съставени 4 броя протоколи.

При проверките, осъществявани от парковата охрана и отразявани в дневниците им, най-голям брой са реализирани във връзка с незаконната сеч и извоз на дървесина - 109 броя. Тези, свързани с бракониерство са 88 броя, 37 броя проверки са извършени за незаконен риболов, 24 броя са свързани със замърсяване на защитената територия, 22 броя проверки – за незаконна паша, 5 броя във връзка с наличието/липсата на табели и тяхното състояние. 2 броя за незаконно бивакуване. 3 броя за каране на МПС, за бране на гъби и лечебни растения 7 броя, за наличие на умрели животни във връзка с възникналата епизоотия от африканска чума по свинете са извършени 62 броя проверки, за миене и къпане в реките и езерата с перилни препарати и сапуни 2 броя проверки.

В резултат от дейността на служителите паркова охрана в Дирекция „Национален парк Пирин“ през месец септември и засиления превантивен контрол могат да се отбележат следните резултати:

1. По всички съставени предупредителни протоколи се извършват проверки и се следи за спазване на предписанията, посочени в тях.

2. Не са констатирани случаи на бракониерство, както и за незаконен риболов.

3. Не са констатирани замърсявания, както около хижите, заслоните, така и около кътовете за отдих и местата за бивакуване.

4. При направените проверки на табели и информационни табла, палене на огън, не са констатирани нарушения. При необходимост са извършени подмяна и ремонт.

5. На всички ползватели и посетители се предоставя информация във връзка с правилата за поведение в Национален парк „Пирин“, местата за бивакуване, хижи, туристически маршрути.

6. Всички пътища на територията на Парка са проходими, а там където са констатирани паднали и надвиснали дървета, които да възпрепятстват преминаването са премахнати в съответствие с „Инструкция за реда и начина на извършване на ПВД- дейности, със съпътстващ добив на дървесина от местното население и възлагането на дърводобив на трето лице, когато добитата дървесина остава собственост на третото лице или на „Д НП Пирин““. Местата на падналите и нависналите дървета са включени в „Оценката на състоянието на горските екосистеми за НП “Пирин за 2019 г.“.

7. Създадена е незабавна организация и са направени проверки по постъпили сигнали за нерегламентирани дейности на територията на Национален парк „Пирин“.

8. На 17.09.2019г. на територията на Парков участък „Баюви дупки“ в границите на Национален парк „Пирин“ е открито мъртво животно – дива свиня, от което е взета проба (тръбна кост) и е изпратена за анализ в референтна лаборатория. След направения анализ в лабораторията съгласно протокол от изпитване №1760 АЧС/18.09.2019г. е установено, че пробата е с положителен резултат за наличие на Африканска чума по свинете. Създадена е незабавна организация и във връзка с издадена Заповед № РД11-1914/19.09.2019г. на изпълнителния директор на БАБХ, са издадени Заповеди № РД-105/20.09.2019г и № РД-106/21.09.2019г. на директора на Д „НП Пирин“ с конкретни мерки по отношение на достъпът на различните посетители/ползватели в района на инфектираната зона около констатирания случай на болестта, и мерки за биосигурност, които да се прилагат от служителите на дирекцията.

9. През месец септември са подписани от различни посетители/ползватели на територията на Национален парк „Пирин“ 17 броя декларации с противопожарна насоченост.

В резултат на ефективната работата на служителите паркова охрана на дирекция „Национален парк Пирин“, дирекция „Биоразнообразие, контрол и охрана“, отдел „Контрол и охрана“, през отчетния период са изпълнени мерките по контролно-охранителната дейност. Няма регистрирани посегателства върху диви животни, риболов на неразрешени места, няма унищожени находища на консервационно значими видове растения, включително и лечебни такива, както и горскодървесни видове и унищожаване на природен ландшафт.

При извършване на ежедневните си обходи, по най-натоварените туристически маршрути, в райони с концентрация на голям брой туристи, служителите запознават посетителите с Националния парк, неговото биоразнообразие, правила за поведение и дават конкретни указания. Участват в извършването на комплексен екологичен мониторинг, информират посетителите за защитените видовете растения и животни, вписани в Закона за биологичното разнообразие.

За постигнатата висока ефективност говори и това, че все повече граждани, със съзнание да бъде опазена природата, подават сигнали за нередности на територията на Националния парк.

Чрез осъществявания ежедневен контрол над туристи, собственици и ползватели на територията на парка и резерват “Тисата“, всички заинтересовани страни бяха запознати, че в защитените територии действат ясни и точни правила, свързани с екологичното законодателство и всеки трябва да се съобразява с тях.

**2.2. НП „Рила“**

Във връзка с осъществяване на контролната дейност на територията на Национален парк „Рила“ за месец септември 2019 г., служителите „Паркова охрана и контрол“ са извършили общо 145 бр. проверки, за които са съставени предупредителни и констативни протоколи, 29 бр. от тях са на сгради, водохващания и други съоръжения, а в 115 бр. са отразени проверки по разрешителни и съгласувателни заповеди на директора на Дирекция „Национален парк Рила“ и други обекти на проверка. За същия период, служителите, на които е поверена охраната на защитените територии, са осъществили общо 851 бр. проверки, отразени в предоставените им дневници по образец, като 340 бр. за отдел „КО-Юг“ и 511 бр. за отдел „КО-Север“. Има съставени 10 бр. констативни протоколи за установяване на административно нарушение за нерегламентирано движение на МПС, незаконен риболов, бракониерство и бивакуване, извън определените за тази цел места, на територията на Национален парк „Рила“.

По всички издадени съгласувателни и разрешителни заповеди, служителите „Паркова охрана и контрол“ осъществяват текущ и последващ контрол.

От направените общо 145 броя проверки за отчетния период, покрити с констативни и предупредителни протоколи, 97 бр. са планирани, а 48 бр. - извънредни. Извършени са 29 бр. проверки на сгради и съоръжения, намиращи се на територията на Националния парк и Резерват „Риломанастирска гора“, а 115 бр. са по съгласувателни и разрешителни заповеди, издадени от директора на Дирекция „Национален парк Рила“ и други.

При проверките, осъществявани от парковата охрана и отразявани в дневниците им, най-голям брой са реализирани във връзка със санитарното състояние на гората и проверки за незаконна сеч и извоз на дървесина – 207 бр. Тези, свързани с бракониерство са 91 бр., 92 бр. проверки са извършени във връзка със състоянието на реките и езерата и незаконен риболов, 25 бр. са свързани със замърсяване на защитената територия, 26 бр. проверки - по границите на Национален парк „Рила“ и резерватите с държавните горски стопанства и общини, 25 бр. на пътища и пътни съоръжения, 10 бр. във връзка с наличието/липсата на табели и тяхното състояние. 69 бр. от извършените проверки са относими към състоянието на екопътеките и кътовете за отдих и бивакуване и 29 бр. на туристически пътеки. 18 проверки са направени за състоянието на ВиК и други водопреносни съоръжения на територията на Парка, 24 бр. за паленето на огън извън определените за тази цел места, 40 бр. на хижи и заслони, 43 бр. – МПС, 9 бр. проверки на туристи, 12 бр. на електропроводи, попадащи на територията на НП „Рила“, ведомствени сгради – 17 бр. Проверки на пасища -61 бр., билки, гъби и лечебни растения – 6 бр. и проверки по издадени заповеди на директора на Дирекция „НП Рила“, извън посочените в констативни/предупредителни протоколи -2 бр, за сенокос – 2 бр.

През месец септември 2019 г. има съставени 10 бр. констативни протоколи за установяване на административно нарушение. Съставени са 11 бр. АУАН. Издадени са 7 бр. наказателни постановления за налагане на административни санкции.

Служителите „Паркова охрана и контрол“, през отчетния период, взеха участие в гасенето на два пожара в непосредствена близост до територията на Националния парк. В резултат и на техните действия, щетите от пожарите бяха ограничени и не се допусна увреждане на територии от националния парк.

В изпълнение на Заповед № РД-591/26.07.2019 г. на министъра на околната среда и водите за предприемане на мерки за предотвратяване на африканска чума по свинете, ежеседмично се изготвят и предоставят сведения за числеността на дивата свиня на територията на Националния парк по описи в дневниците от ежедневните обходи на служителите „Паркова охрана и контрол“ и наблюдение на калища.

В рамките на мерките са заложени и се използват три броя капани за диви свине.

В резултат от дейността на служителите „ПОК“ през месец септември и засиления превантивен контрол могат да се отбележат следните резултати:

1. По всички съставени предупредителни протоколи се извършват проверки и се следи за спазване на предписанията, посочени в тях.

2. Съставени са констативни протоколи за установяване на административно нарушение за незаконен риболов, бракониерство, бивакуване, извън определените за тази цел места, както и за нерегламентирано преминаване с МПС в защитената територия.

3. Взети са мерки за възстановяване и подновяване на повредени табели и информационни табла, както и опресняване на маркировката по туристически пътеки.

4. През месец септември беше реализирана на терен съвместната инициатива между Дирекцията и Фондация „Нашият дом е България“ за изработването и монтирането на нови информационни табели в циркуса на Седемте рилски езера.

5. На туристите се предоставя информация във връзка с правилата за поведение в Национален парк „Рила“, местата за бивакуване, хижи, туристически маршрути. С цел превенция са съставени предупредителни протоколи.

6. Местата, на които са установени паднали/надвиснали дървета по пътищата в Парка, са прочистени.

**2.3. НП „Централен Балкан“ (НПЦБ)**

През месец септември 2019 г. служителите от отдел Контрол и охрана (КО) в Дирекция „Национален парк Централен Балкан“ (ДНПЦБ) са извършили 128 бр. проверки на обекти, собственици, ползватели, посетители и паркова инфраструктура, като са съставени 127 бр. констативни протокола и 1 бр. предупредителен протокол. Проверени са общо 123 бр. обекта, от които 22 бр. инфраструктурни.

Получени и проверени са 5 бр. сигнала от граждани, като резултатите са отразени в 5 бр. констативни протокола. Извършени са 14 бр. проверки във връзка с издадени съгласувателни писма, като са съставени 14 бр. констативни протокола в резултат от тях.

Срещу физически лица са съставени 26 бр. акта за установяване на административни нарушения, които по видове нарушения, са както следва:

* 5 бр. за паркиране на МПС извън определените и обозначени паркинги със свободен достъп на територията на НПЦБ без писмено съгласуване от ДНПЦБ;
* 3 бр. за движение на МПС извън определените и обозначени пътища със свободен достъп на територията на НПЦБ без писмено съгласуване от ДНПЦБ;
* 9 бр. за паша на селскостопански животни без пастир в Зона Многофункционална;
* 6 бр. за паша на селскостопански животни извън определените места в Зона Многофункционална;
* 1 бр. за паша на селскостопански животни без издадено от ДНПЦБ писмено разрешително;
* 2 бр. за извършване на забранени дейности в резерват.

Издадени са 20 бр. съгласувателни писма по реда на §7 от ПЗР на ЗЗТ и са издадени 13 бр. наказателни постановления

Текущите проверки по време на ежедневните обходи в поверените на служителите охранителни участъци, вписани в *Дневника на служителя парковата охрана* са 422 бр.

Основните приоритети в контролно-охранителната дейност на Дирекция „Национален парк Централен Балкан“ (ДНПЦБ) през септември 2019 г. бяха: всекидневни проверки във връзка с разпространението на африканската чума по дивите свине, засилено присъствие на сватбовищата на благороден елен поради настъпване на размножителния период, извършване на наблюдения за възникнали пожари поради настъпилия сух период, превантивен и текущ контрол по отношение предотвратяване и установяване на нарушения свързани с нерегламентираното движение с МПС, ползванията на горски плодове, като стопанска дейност, посегателства върху фауната и горските територии, последващ контрол на съгласувани дейности в защитената територия, както и контрол за състоянието на парковата инфраструктура. Приоритетно основните групи потенциални нарушители, върху които беше фокусирано вниманието на парковата охрана, бяха водачите на МПС, събирачите на горски плодове, ползватели на пасища, собственици и ползватели на туристически и инфраструктурни обекти в парка. През месеца бяха планирани и реализирани проверки и дежурства предимно в районите със засилен интерес от страна на любителите на офроуд, дърводобивни и ловни бракониери и иманяри.

За предотвратяване и преустановяване на нарушения, свързани с несъгласувано движение, престои и паркиране на МПС, през месец септември 2019 г. бяха организирани 10 бр. проверки.

Извършвани са всекидневни проверки във връзка с разпространението на африканската чума по дивите свине, като към момента няма регистриран случай на територията на парка.

Проверен беше и сигнал за намерено мъртво прасе в ПУ Тъжа, като такова беше открито на път с.Тъжа – м.Смесите, в местността Бабски рът. Бяха предприети мерки по вземане на проба за изследване за АЧС и спазени всички мерки за биобезопасност. Съдействие беше оказано от служители на ДЛС „Мазалат“. Взетата проба се оказа отрицателна.

В ПУ Калофер възникна пожар, най–вероятно причинен от умишлена човешка дейност, на много трудно достъпен терен. В резултат на добра организация и действия, засегната площ е около 2 декара, като бяха необходими два дни за овладяването му. В гасенето се включиха служители на ДНП, пожарникари, доброволци.

С цел успешно противодействие на заплахите, при осъществяване на контролната и охранителна дейност, стратегическото планиране на мероприятията по охрана и контрол, беше базирано на принципа за така наречените „горещи“ точки в „критични“ времеви периоди рано сутрин и привечер, като приоритетни за контрол бяха:

* традиционните маршрути за незаконно движение с МПС;
* районите определени за събиране на плод от черна боровинка;
* териториите на деветте резервата в НПЦБ, както и на двата резервата извън парка, управлявани от ДНПЦБ – Поддържан резерват „Чамджа“ и Резерват „Еленова гора“;
* райони с висок степен на риск за ловно бракониерство;
* инфраструктурните обекти на територията на парка;
* зони в горски територии по границата на парка и около обекти разположени в парка – традиционно обект на дърводобивни посегателства;
* безлесните пасищни територии;
* туристически пътеки и туристическата инфраструктура на парка с цел установяване тяхното експлоатационно състояние относно безопасното им използване от посетителите.

За по-добра оперативност и навременна реакция за действия при охраната на благороден елен, беше създаден и ВКП Мазалат, като през месеца бяха планирани и проведени тридневни ежеседмични дежурства от служителите и в другите организираните Временни контролни пунктове (ВКП), които са ситуирани във важни от гледна точка на контролната и охранителна дейност места – ВКП Вежен, ВКП Дерменка и ВКП Смесите.

През месеца е планиран и осъществяван постоянен контрол на собственици, ползватели и посетителите по отношение спазването на режимите и нормите в защитената територия, като в резултат на това не са допуснати съществени увреждания и загуби на биологично разнообразие.

Планираните и реализираните контролно-охранителни мероприятия през месеца за превенция и противодействието по отношение на основните заплахи - ловно бракониерство, незаконна сеч, иманярство, офроуд, паша в горите и резерватите, дадоха очакваният резултат и през септември 2019 г. няма регистрирани случаи на установени убити диви животни и значителни щети от незаконна сеч. Регистрирани са случаи на нарушения при ползването на горски плодове от черна боровинка от ползватели – нерегламентирано движение с МПС, нерегламентирано бивакуване и замърсяване с битови отпадъци, като служители на НП извършиха почистване на битови отпадъци, генерирани в резултат на дейността.

Видимо намаляват и случаите на движение извън регламентираните пътища на мотори и АТВ-та, потвърдено от проведените акции.

Приоритет за парковата администрация от гледна точка на контрола през месец септември 2019 г. бяха животновъдите – ползватели на пасища в парка, във връзка с осъществяваната от тях дейността по ползване на природен ресурс – паша на домашни животни. Основна част от направените проверки са свързани с освобождаване на пасищата. През месеца продължиха мероприятията по поддръжката на парковата и туристическа инфраструктура за осигуряване безопасността на посетителите. Отново бяха регистрирани отделни случаи, свързани с нарушена проходимост и създадена непосредствена заплаха за посетителите по туристическите маршрути в парка, при които парковата администрация реагира своевременно, като бяха извършени спешни дейности за почистване от клони, храсти, паднали дървета и камъни.

Във връзка със стартиралия активен сезон, приоритетно бяха положени усилия в посока насочване и задържане на посетителския поток към специализирани обекти и по маршрути извън територии, чувствителни към антропогенно въздействие, като добре поддържаната инфраструктура спомага за популяризиране на парка, като атрактивен и привлекателен туристически обект с условия за развитието на природосъобразен туризъм в съответствие със значимостта и предназначението на защитената територия.

***3. Кратък анализ на постигнатите резултати в областта на опазване на околната среда от осъществената контролна дейност.***

Не са допуснати значителни увреждания върху живата и нежива природа в националните паркове. Естественото състояние на горските екосистеми и особено на естествените гори, скалните местообитания, влажните зони и течащите води, както и на екосистемите в субалпийския и алпийския пояси, е непроменено и устойчиво. Запазено е благоприятното природозащитно състояние на природните местообитания и видове с национална и международна консервационна значимост.

***4. Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност***

Създадени са условия за развитието на природосъобразен туризъм в съответствие с предназначението на Националните паркове, като същевременно е осигурена възможност на местните общности да генерират средства от предлагането на туристически продукти и устойчивото ползване на природни ресурси на защитените територии.

При осъществяване на ежедневен контрол, служителите от парковите администрации предоставят информация на посетителите на парковете (туристи и ползватели) за правилата за поведение, режимите и нормите съгласно Закона за защитените територии, заповедите за обявяване и Плановете за управление.